  Александр Бречаловлэн "ВКонтакте" бамысьтыз Удмурт дунне Шаерамы кылдытэмын частичной мобилизациез ортчытонъя комиссия. Соин кивалтоз Удмуртилэн Тӧроез Александр Бречалов. — Мон быдэсак дурбасьтӥсько Президентлэн Владимир Путинлэн Украинаын мынӥсь военной операциен валче пуктэм ужпумъёсызлы, — пусйиз Александр Бречалов. — Асьме военной комиссариатмылы частичной мобилизациез ортчытыны юрттомы. Югдурез син шорам возё. Президент оскытӥз, частичной мобилизацияя военной службае кутэмъёслы вань выплатаос но гарантиос сётӥськозы шуыса. Элькунамы чаклам юрттэт но висъяськоз. Со сяна, асьме ожгарчиосмылы туала техника вуттом. Удмуртиын 12 военной заводъёс ужало. Обороная кун заказэз быдэстон, армие ӟеч ож тӥрлык келян вылысь заводъёсын куддыр 3 сменаен но ужало, ужзылэсь кулэлыксэ валало. Президент ужпум пуктӥз ож тӥрлык но техника поттонэз йылэтыны, со понна ватсаса площадкаос ужалозы. Заводъёслы юрттэт кулэ луиз ке, элькун дась.  